Cosmic Chasm

Cosmic Chasm ( Kosma Abismo) estas vektorgrafika agada videoludo origine kreita de GCE por la hejma videoludilo Vectrex. Ĝi fariĝis la unua ludo evoluigita por hejma sistemo, kiu estis transformita en arkadan ludon, post kiam Cinematronics, kiu tiutempe spertis bankroton, publikigis ĝin kiel sian lastan kolorvektoran videoludon.

Ludomaniero
La ludanto kontrolas kosmoŝipon armitan per laseroj kaj protektita de ŝildoj, en misio por detrui la kosmostacion Cosmic Chasm de interne eksteren. Ĉiu ĉambro de la kosmostacio enhavas protektantajn ŝipojn, kiuj rekte atakas la ludanton, kaj centron, kiu malrapide pligrandiĝas, devigante la ludanton ne resti tro longe en la ĉambro post venkado de la protektantaj ŝipoj. La ludanto devas detrui barilojn, kiuj protektas la elirejojn, por trairi la koridorojn, kiuj kondukas al aliaj ĉambroj. Ĉiu elirejo kongruas kun malsama direkto sur la mapo, do gravas elekti la plej mallongan vojon. La celo estas batali vojon ĝis la reaktora ĉambro de la stacio, detrui ĝin kaj fuĝi el la stacio antaŭ ol esti englutita en la detruo de la stacio. Tuŝi la murojn de la ĉambroj estas same mortiga kiel tuŝi protektantan ŝipon aŭ la pligrandiĝantan centron. La ekrano enhavas mapan sekcion supre, tiel ke la ludanto povas spuri en kiu ĉambro de la stacio li estas kaj plani sian fuĝon el la stacio. La hejma ludo estas esence la sama laŭ ludado ol la arkada, sed ĝi havas kelkajn rimarkindajn diferencojn.

Diferencoj en la Vectrex-versio
En la Vectrex-versio, la ludanto kontrolas veturilon, kiu ne nur havas laserojn kaj ŝildojn, sed ankaŭ borilon, kiu devas esti uzata por trapenetri kaj nuligi la barilojn, kiuj blokas la elirejojn. La ĉambroj ankoraŭ enhavas la protektantajn ŝipojn, pligrandiĝantajn centrokernojn, kaj en unu ĉambro, reaktoron. La Vectrex-versio ankaŭ havas mapon, sed ĝi ne estas konstante montrata ĉe la supro de la ekrano kiel en la arkada versio. Ĝi estas aparta ekrano, kiu aperas antaŭ ĉiu ludo-raŭndo komenciĝas aŭ kiam la ludanto eliras el ĉambro. Krome, por detrui la reaktoron, oni devas malantaŭen veturi sian veturilon proksime al la reaktoro kaj demeti bombon, kiu eksplodos post antaŭdifinita tempo, permesante al la ludanto fuĝi. Fine, ĉar ĉi tio estas Vectrex-ludo, ĝi enhavas nur unukoloran vektoran afiŝon.

 Eksteraj ligiloj 
 Cosmic Chasm ĉe MobyGames ()
 Cosmic Chasm ĉe KLOV ()
 Cosmic Chasm (Arcade Flyer Museum) ()

Kategorio:Videoludoj aperintaj en 1982
Kategorio:Pafaj videoludoj
Kategorio:Arkadaj videoludoj
Kategorio:Videoludoj en kosma spaco
Kategorio:Videoludoj de Cinematronics
Kategorio:Videoludoj kreitaj en Usono
Kategorio:Videoludoj ludeblaj per Vectrex